Diari Oficial de la Generalitat Valenciana


Sumari del DOGV 4812, del 04-08-2004 (2004/7894)

ORDE de 16 de juliol de 2004, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2004-2005 de les ajudes per a la realització de les activitats dels Subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana regulades per l'Orde de 7 de setembre de 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4812

Data del DOGV
:   04-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7894


Data del document
:   16-07-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agrupació de productors agraris
    * almàssera
    * oli d'oliva
    * oleïcultura
    * suport econòmic
    * vigilància del medi ambient
    * ajuda a l'agricultura
    * cooperativa agrícola
    * societat sense fins de lucre
    * ajuda pública

ORDE de 16 de juliol de 2004 de la Conselleria d'Agricultura, Pesca i Alimentació per la qual es publiquen les línies pressupostàries i els imports globals màxims per a la campanya 2004-2005 de les ajudes per a la realització de les activitats dels Subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana regulades per l'Orde de 7 de setembre de 2001. [2004/X7894]
  
L'Orde de 7 de setembre de 2001 de la Conselleria d'Agricultura, Pesca i Alimentació, establia ajudes per a la realització de les activitats dels Subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana.
  
El Reglament (CE) 528/1999 de la Comissió, de 10 de març, pel qual s'establixen les mesures destinades a millorar la qualitat de la producció oleícola, establix el conjunt d'accions que poden ser mampreses pels estats membres amb la finalitat de millorar la qualitat de la producció d'oli d'oliva i el seu impacte en el medi ambient, així com la necessitat que s'integren en un programa que aborde totes o algunes d'elles. Estes accions són finançades pel FEOGA, amb aportacions dels estats membres. Cada any, la Comissió fixa els límits de finançament que corresponen a cada estat membre i s'elabora un programa en cada estat membre que conté les actuacions que s'han de desenvolupar durant la campanya. El Ministeri d'Agricultura, Pesca i Alimentació ha aprovat, per Orde APA/1.122/2004 de 28 d'abril de 2004 (BOE de 30 d'abril) el programa corresponent a la campanya 2004-2005 on s'establix el seu finançament i la gestió, control i pagament del pressupost.
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991 del Consell, exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim destinat a estes. Estos extrems depenen de la llei anual de pressupostos vigent, en estos moments la Llei 17/2003 de 30 de desembre, de Pressupostos de la Generalitat Valenciana per a l'exercici 2004, a la vista de la qual ha de complir-se aquella determinació respecte de les ajudes aprovades amb anterioritat i amb bases reguladores en vigor.
  
Per les raons exposades, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Article u
  
Per a la campanya 2004/2005 els imports màxims, d'acord amb l'Orde APA 1.122/2004 de 28 d'abril de 2003 (BOE de 30 d'abril) seran els següents, distribuïts per subprogrames i actuacions:
  
1) Subprograma II: Setze mil tres-cents huitanta-set euros i huitanta cèntims (16.387,80).
  
a) Actuació II.1 Estudis per a la millora de les condicions de cultiu i tractament de les oliveres, d'arreplegada, emmagatzemament i transformació de les olives, així com l'emmagatzemament de l'oli i olives de taula produït: quatre mil nou-cents quaranta-huit euros i quaranta-sis cèntims (4.948,46) per a estudis de caracterització de varietats d'olivera i olives i olis, i nou mil huit-cents noranta-sis euros i noranta-dos cèntims (9.896,92) per a estudis de la influència de mètodes i tècniques de cultiu, de manipulació i de transformació d'olives en la qualitat dels olis produïts i transferència dels seus resultats.
  
b) Actuació II.2 Actuacions de producció integrada: mil cinc-cents quaranta-dos euros i quaranta-dos cèntims (1.542,42).
  
2) Subprograma III: Quaranta-dos mil tres-cents sis euros (42.306,00).
  
a) Actuació III.1 Assistència tècnica a almàsseres i plantes d'aparellament: quinze mil tres-cents sis euros (15.306,00), (màxim 600 euros per almàssera o planta d'aparellament).
  
b) Actuació III.2 Suport tecnicoeconòmic per al diagnòstic i la implantació de sistemes de qualitat industrial i/o mediambiental: dotze mil euros (12.000,00), (màxim 6.000 euros per almàssera o planta d'aparellament).
  
c) Actuació III.3 Diagnòstic de la implantació de sistemes de APPCC en les almàsseres: quinze mil euros (15.000,00), (màxim 305 euros per almàssera).
  
3) Subprograma IV: Setze mil cinc-cents euros (16.500,00) dins de l'actuació IV.2 «Posada en marxa d'instal·lacions d'aprofitament de subproductes».
  
4) Subprograma V: Seixanta-sis mil euros (66.000,00) dins de l'actuació V.1 Cursos de formació amb un límit de 30 euros per alumne i hora.
  
5) Subprograma VI: Quaranta-un mil sis-cents trenta-un euros i setanta cèntims (41.631,70).
  
a) Actuació VI.1 Laboratoris organolèptics: sis mil euros (6.000,00) amb un límit de sis mil (6.000,00) euros per sala de tast (gestió i manteniment).
  
b) Actuació VI.2 Laboratoris fisicoquímics: trenta-cinc mil sis-cents trenta-un euros i setanta cèntims (35.631,70) amb un límit de dotze mil (12.000,00) euros per unitat de control (instal·lació), i sis mil euros (6.000,00) per laboratori (gestió i manteniment).
  
Article dos
  
En el cas que les sol·licituds aprovades en una actuació d'un subprograma no cobrisquen la totalitat del pressupost disponible, es podrà utilitzar el sobrant per a atendre sol·licituds d'altres actuacions dins d'este subprograma. En el cas que les sol·licituds aprovades en un subprograma no cobrisquen la totalitat del pressupost disponible, es podrà utilitzar el sobrant per a atendre sol·licituds d'un altre subprograma.
  
En el cas anterior, l'orde que es considerarà per a aplicar el pressupost sobrant a una determinada actuació serà la major quantia de la diferència entre les ajudes sol·licitades i el pressupost disponible. Per «ajuda sol·licitada» s'entendrà la menor de les dos quantitats següents: pressupost que consta en la sol·licitud o límit establit en esta orde.
  
Dins de la mateixa actuació, les sol·licituds es resoldran d'acord amb els criteris de l'article 6 de l'Orde de 7 de setembre de 2001.
  
Article tres
  
El programa està finançat per la Secció Garantia del FEOGA.
  
Les quantitats anteriors procedixen de les següents línies pressupostàries:
  
T4730 del programa 53.68.99.4833.610.82.1 per a totes les actuacions excepte la instal·lació d'unitats de control i T4731 del programa 21.28.99.6531.179.18.1 per a estes activitats. El programa correspon a Ordenació i Garantia Agrària en el marc de la PAC.
  
DISPOSICIÓ ADDICIONAL
  
Es faculta el director de l'Institut Valencià de Qualitat Agroalimentària, com a coordinador general de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva per a dictar les instruccions oportunes per a la correcta aplicació de la present orde.
  
DISPOSICIÓ FINAL
  
La present orde entrarà en vigor l'endemà de la publicació en el DOGV.
  
València, 16 de juliol de 2004,
  
La consellera d'Agricultura, Pesca i Alimentació,